महोबा. यूपी के बुंदेलखंड के महोबा में एक स्टूडेंट शोहदे से तंग आकर अपनी जान दें दी। इससे पहले पीड़िता ने कई बार पुलिस अधिकारियों और 1090 पर इसकी शिकायत भी की थी। लेकिन कोई मदद नहीं मिली। स्टूडेंट के पिता ने बताया कि एक लड़का बेटी से फोन पर अश्लील बातें करता था। जिसकी शिकायत भी की गई थी। मौके पर पहुंचे काेतवाल ने पहले डॉक्टर के पास जाकर बीपी चेक करवाई। ये है पूरा मामला...
- मामला बुंदेलखंड के महोबा जनपद का है। शहर कोतवाली क्षेत्र के मोहल्ला सुभाषनगर में रहने वाले नंदलाल अहिरवार की इकलौती बेटी पिंकी बीए 2nd वर्ष की छात्रा थी।
- पिंकी को मोहल्ले का ही रहने वाला राजू साहू कॉलेज जाते पिंकी को आये दिन छेड़ता था। यहीं नहीं उसका रास्ता रोककर उसे तंग भी करता था। इसकी जानकारी पिंकी ने अपने अपने मां-बाप को दी। पिंकी ने जाना भी कम कर दिया। मगर राजू अपनी हरकतों से बाज नहीं आया।
- उसने पिंकी की मां के नंबर पर फोन कर अश्लीलता करने लगा आखिरकार पिंकी ने 1090 को घटना की जानकारी दी। लेकिन उसे कोई मदद नहीं मिली।
- पिंकी के परिजनों की माने तो राजू जबरन शादी करने के लिए अपने दबंग साथियों के साथ घर आकर धमकाया करता था। इस बात की लिखित शिकायत कोतवाली पुलिस को दी गई।
परिजनों ने ये कहा
- स्टूडेंट के पिता का कहना है कि पुलिस ने उनकी कोई मदद नहीं की। लड़का कभी मां के फोन पर तो कभी पिंकी के फोन पर अश्लील बातें करता था। पिंकी के भाई जीतेन्द्र ने एएसपी राजेश सक्सेना से लिखित शिकायत की जिस पर एएसपी ने कार्यवाही का आश्वासन भी दिया। मामला दर्ज नहीं किया गया। पुलिस के इस लचर रवैये और शोहदे की छेड़खानी से तंग आकर पिंकी ने देर रात जहरीला पदार्थ खा लिया। पिंकी की हालत देख परिजनों ने उसे जिला अस्पताल लेकर पहुंचे जहां उसकी मौत हो गई।
मौके पर पहुंची पुलिस
- घटना की सुचना मिलते ही सीओ जितेन्द्र दुबे सहित कोतवाली पुलिस भी मौके पर पहुंच गई। पुलिस ने शव को कब्जे में लेकर पोस्टमार्टम के लिए भेज दिया है।
शहर कोतवाल ने चेक करवाई अपनी बीपी
- एक तरफ जहां पिंकी के परिजन पुलिस को मौत के लिए जिम्मेदार ठहरा रही थी तो वहीं मामले की जांच करने पहुंचे शहर कोतवाल पंकज पांडे इतना घबरा गए कि वो अपना बीपी नपवाने के लिए डॉक्टर के पास पहुंच गए।
पुलिस ने ये कहा
- महोबा सीओ जितेंद्र दूबे ने कहा कि इस घटना में एक स्टूडेंट ने जहर खाकर जान दे दी है। मामले की जांच की जा रही है। आरोपी को सजा मिलेगी।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva